Publication: Magyar Közlöny
Issue: MK-2002-154 (Year: 2002, Number: 154)
Era: 1990-2004
Section: 242/2000. (XII. 23.) Korm. rendelet értelmében minden
Paragraph Index: 445

242/2000. (XII. 23.) Korm. rendelet értelmében minden önkormányzatnak a szolgáltatás mennyiségével arányos díjrendszert (várhatóan ürítésszámra vetített díjrendszert) és a szolgáltatás ráfordításait megtérítõ díjakat kell alkalmazni, a díjaknak pedig fedezetet kell biztosítaniuk az utógondozás költségeire is. Az egyes településeken alkalmazott díjak közötti jelentõs (akár ötszörös) eltérések a korszerû, regionális rendszerek üzembelépésével, a környezetvédelmi szempontból nem megfelelõ, olcsó lerakás megszûntével, illetve a tényleges költségeket teljes egészében fedezõ díjak bevezetésével várhatóan 3-4 év alatt meg fognak szûnni. Mindemellett intézkedéseket kell hozni az esetleges monopolhelyzetbõl adódó extrém magas díjak ellen. A háztartási hulladékhoz hasonló, azzal együtt kezelt intézményekbõl és gazdasági tevékenységbõl származó hulladék után általában a lakosságival azonos mértékû díjat fizetnek. A veszélyes és a települési hulladékkal együtt nem kezelhetõ nem-veszélyes hulladék esetében gyakorlatilag érvényesül a „szennyezõ fizet” elv, a hulladékkezelési költségeket a hulladék termelõi viselik. 2000-ben az ipar hulladékgazdálkodási beruházásai meghaladták a 4 milliárd forintot (4211 millió Ft). Ezen belül a veszélyes hulladék kezelését szolgáló beruházások domináltak (3128 millió Ft), míg a többi a hulladék gyûjtését és szállítását, illetve a nem-veszélyes hulladék kezelését szolgálta. A beruházások mellett nagymértékûek a szervezeten belüli folyó ráfordítások is (az iparban 6174 millió Ft), míg a hulladékkezelõ szolgáltatóknak közel 19 milliárd Ft-ot fizettek ki az iparvállalatok, miközben összesen 19 millió Ft hulladékgazdálkodási bírságot és 5 milliárd Ft környezetvédelmi termékdíjat fizettek meg. Az összes környezetvédelmi beruházás értékébõl 23,5%-ot képviselt az építési és 71%-ot a gépberuházás. A beruházásokat 98%-ban saját forrásból és hitelbõl, és csak 2%-ban állami vagy önkormányzati támogatásból, illetve egyéb forrásokból finanszírozták. Az ipar 2000. évi hulladékgazdálkodási ráfordításai összességében tehát megközelítették a 30, a bírsággal és a termékdíjjal együtt a 35 milliárd Ft-ot. A környezetvédelmi szolgáltatásokat nyújtó vállalkozások bevételei és költségei is növekedtek az elmúlt években. A települési hulladék gyûjtés és szállítás összes folyó ráfordítása az 1997. évi 9,1 milliárd Ft-ról 2000-re 17,1 milliárd Ft-ra, a települési hulladék ártalmatlanítása 3,4 milliárd Ft-ról közel 6 milliárd Ft-ra, a veszélyes hulladék elszállítása és ártalmatlanítása pedig 3 milliárd Ft-ról 12,7 milliárd Ft-ra emelkedett. Jelenleg a hulladékot érintõ legfontosabb gazdasági szabályozó a környezetvédelmi termékdíjak rendszere. Az egyes, elõállításuk és felhasználásuk során a környezetet terhelõ, illetve veszélyeztetõ, hulladékként kezelési gondot okozó termékek (csomagolóeszköz, hûtõberendezés, hûtõközeg, akkumulátor, gumiabroncs, ásványolajtermékek) belföldi forgalomba hozatala (vagy saját célú felhasználása) alapján fizetendõ termékdíjakból származó bevételek a bevezetés óta dinamikusan növekednek, 2000-ben megközelítették a 15 milliárd forintot. A hazai gazdasági eszközöket jelentõs uniós források egészítik ki a PHARE és az ISPA programon keresztül. Ezek ma alapvetõen egyrészt az intézményfejlesztés, másrészt az állami és önkormányzati felelõsségi körbe tartozó hulladékgazdálkodási (elsõsorban települési hulladék ke- 2002/154. szám zelési) beruházások támogatására adnak lehetõséget. A PHARE támogatásával folyik az átfogó hulladékgazdálkodási információ rendszer kialakítása, a környezetvédelmi felügyelõségek hulladékvizsgálati laborkapacitásának fejlesztése és a települési szilárd hulladék lerakók felmérése. A térségi szilárd hulladék kezelési rendszerek kialakítását és fejlesztését támogató ISPA projektek közül eddig hét került elfogadásra, amelyek tényleges kialakítása a kivitelezõ pályázati úton történõ kiválasztása után, 2003-ban kezdõdik meg. A programok finanszírozása általában az érintett önkormányzatok 10%-os önrészébõl, 20—30% központi támogatásból és 60—70% uniós támogatásból történik.

Source: https://magyarkozlony.hu/hivatalos-lapok/a8d2dfc3d143212ed4384aa3f4c01f93477fe494/dokumentumok/7b8ddbc7ccb8cdc9d20c5cf2b33329aef93545c6/letoltes